обмен на данни с националната система на дадена държава членка;
 б)
 подписват се от упълномощен служител с усъвършенстван или квалифициран електронен подпис;
 в)
 носят усъвършенствания или квалифицирания електронен печат на издаващия компетентен орган или усъвършенствания или квалифицирания електронен подпис на неговия законен представител;
 г)
 използват квалифициран електронен времеви печат.
 2. Когато електронните официални сертификати се издават в съответствие с параграф 1, буква а), подточка iii) или iv), ТRACES или националната система на държавата членка потвърждава обмена на данни чрез усъвършенствания или квалифицирания електронен печат на издаващия компетентен орган на трета държава или чрез усъвършенствания или квалифицирания електронен подпис на неговия законен представител.
 В такива случаи не се изисква подписът на оправомощения служител, посочен в параграф 1, буква б).
 3. Комисията се уведомява предварително за издаването на електронни официални сертификати в съответствие с параграф 1, буква а), подточка iv).
 4. Компетентният орган приема електронни фитосанитарни сертификати, изисквани за въвеждането на територията на Съюза на растения, растителни продукти и други обекти, в съответствие с глава VI, раздел 1 от Регламент (ЕС) 2016/2031 само когато са издадени в съответствие с параграф 1, буква а), подточка i) или iii) от настоящия член.
 Член 40
 Формат на ЕЗДВ и указания за неговото представяне и използване
 1. ЕЗДВ следва да съдържа вписвания за информацията, определена в приложение II, част 1 от настоящия регламент, и да се използва от оператора и компетентните органи в съответствие с член 56, параграф 3 от Регламент (ЕС) 2017/625 в един от следните формати в зависимост от категорията на пратката, установена в член 47, параграф 1 от същия регламент:
 а)
 ЕЗДВ-A, изготвен в съответствие с образеца в част 2, раздел А от приложение II към настоящия регламент, за пратки с животни, които:
 i)
 са посочени в член 47, параграф 1, буква а) от Регламент (ЕС) 2017/625; или
 ii)
 подлежат при въвеждането си в Съюза на мерки, предвидени в член 47, параграф 1, буква д) или е) от Регламент (ЕС) 2017/625;
 б)
 ЕЗДВ-P, изготвен в съответствие с образеца в част 2, раздел Б от приложение II към настоящия регламент, за пратки с продукти, които:
 i)
 са посочени в член 47, параграф 1, буква б) от Регламент (ЕС) 2017/625; или
 ii)
 подлежат при въвеждането си в Съюза на мерки, предвидени в член 47, параграф 1, буква г), д) или е) от Регламент (ЕС) 2017/625;
 в)
 ЕЗДВ-PP, изготвен в съответствие с образеца в част 2, раздел В от приложение II към настоящия регламент, за пратки с:
 i)
 растения, растителни продукти и други обекти, посочени в член 47, параграф 1, буква в) от Регламент (ЕС) 2017/625; или
 ii)
 растения, растителни продукти и други обекти, които подлежат при въвеждането си в Съюза на една от мерките или условията, предвидени в член 47, параграф 1, буква г), д) или е) от Регламент (ЕС) 2017/625; или
 iii)
 определени растения, растителни продукти и други обекти със специфичен произход или място, от което са въведени, за които е необходимо минимално равнище на официален контрол, за да се отговори на признати еднакви опасности и рискове за здравето на растенията, както е предвидено